钦定古今图书集成/明伦汇编/交谊典/第081卷 > 册府元龟 > 《规讽》
## 钦定古今图书集成/明伦汇编/交谊典/第081卷 > 册府元龟 > 《规讽》

《书》曰：“官师相规所以更箴其阙也。”《传》曰：“士有争友所
以成人之美也。”是知相劝以义相勉以正时惟君子
之道闻善则告有过则规斯乃朋友之职故其至言
而无隐同心而多益盖繇乎！切切偲偲忠告善道使
其喜闻其过莫逆于心不离于令名罔陷于非义者
矣。故臧孙有恶石之喻荀伯有尽心之说仲尼之论友贵乎！直谅重华之申戒鄙乎！“面从皆是物也。亦有
位下而输忠交疏而诘过尽拳拳之志成谔谔之美
斯盖闻善必告竭诚无隐俾夫心善其说深纳其戒
释回而增美缝阙而窒非亦异夫未见颜色而言之
也。”若乃遭其恶直始终固拒后以致败卒如所规良
可太息者已。